Upravni odbor Društva šola zdravja je, na podlagi 4.alinee 20. člena Pravil društva šola zdravja, ter v skladu z določili Zakona o prostovoljstvu (34. Člen) in Zakona o dohodnini (105. Člen), na 8. Korespondenčni seji dne 06.12.17

**s p r e j e l**

**PRAVILNIK O PODELITVI NAGRAD IN PRIZNANJ PROSTOVOLJCEM**

**Društva šola zdravja**

**MERILA ZA IZBOR**

1. člen

Nagrade in priznanja prostovoljcem za izjemne dosežke se izplačujejo enkrat letno v skladu z določili zakona, ki ureja prostovoljstvo.

Nagrado ali priznanje lahko prejme prostovoljec član Društva šola zdravja, ki deluje v interesu društva in je s svojim delovanjem:

- povečal ugled društva,

- prispeval k uvajanju in širitvi programa Društva ŠZ,

- sodeloval pri razvoju novih skupin (več kot 10 skupin),

- bil mentor in nudil podporo novim skupinam v regiji,

- deloval v lokalni regiji,

- prispeval k stabilnosti delovanja skupin in

- bil uspešen pri promociji društva.

1. člen

Tudi ob obletnicah Društva šole zdravja (10, 20, 30 let) in skupin (5, 10, 15 let) lahko prostovoljec član društva prejme nagrado ali priznanje.

**POSTOPEK IZBORA**

1. člen

Do konca januarja lahko podajo člani društva, skupina, podružnica, organi društva ali predsednica društva predloge za podelitvi nagrad in priznanj prostovoljcem za preteklo leto. Pisni predlog mora vsebovati:

* kdo je predlagatelj,
* ime in priimek prejemnika,
* višino predlagane nagrade in
* utemeljitev (vsaj 100 besed).

Prejete predloge predsednica Društva šole zdravja posreduje Upravnemu odboru društva.

**KRITERIJI IZBORA**

4. člen

Na podlagi prejetega predloga Upravni odbor odloča o podelitvi nagrad in priznanj prostovoljcem članom društva na seji, ki mora biti najpozneje v tridesetih dneh po prejemu predloga.

Prostovoljci, predlagani za priznanja in nagrade, ne sodelujejo v postopku izbora nagrajencev.

**VREDNOST NAGRAD in PRIZNANJ**

1. člen

Nagrade prostovoljcem se izplačujejo do višine 500 eur.

Domžale, 06.12.17 Predsednica Društva šola zdravja

Zdenka Katkič